Efter 120 års adskillelse er der atter én landboforening i Thy. Ved generalforsamlinger i de to foreningerne stemte 87 procent af medlemmerne fra Nordthy og 85 procent fra Sydthy ja til fusionen, der får 763 medlemmer. Her blev Niels Jørgen Pedersen fra Nordthy-foreningen valgt som formand med Niels Eriksen, Sydthy som næstformand. Det skriver LandbrugsAvisen. De nærværende landbocentre i Hurup og Silstrup ved Thisted fortsætter med Henrik H. Galsgaard som direktør. Den nye LandboThy beskæftiger omkrig 70 medarbejdere. - Gammel kærlighed ruster ikke, bemærkede Sydthy-foreningens formand Niels Eriksen efter afstemningen. Han repræsenterede den ældste forening, der blev stiftet i 1841. Nogle år senere blev der uenighed med den nordlige del af amtet om placering af dyrskuerne, og Landboforeningen Nordthy så dagens lys i 1887.

Opsummering:
I mere end 100 år var der været to landboforeninger i Thy, men nu bliver de to foreninger slået sammen. Det skete ved generalforsamlinger i de to foreningerne, hvor et stort flertal stemte ja til fusionen